OpenLLM-France/wikimedia huggingface dataset:
# Palestina do Pará

Palestina do Pará Brasilgo udalerri bat da, Pará estatuan kokatua. 6.885 biztanle ditu 984,362 km²ko eremuan.

## Ikus, gainera

* Pará

## Kanpo estekak

* Datuak: Q2009230
* Multimedia: Palestina do Pará / Q2009230
# Palestinako Emakumeen Batzordeen Batasuna

Palestinako Emakumeen Batzordeen Batasuna (UPWC, ingelesezko sigletan, arabieraz: اتحاد لجان المرأة الفلسطينية‎) 1980an sortutako irabazi-asmorik gabeko erakunde palestinarra da, "Palestinako emakumeak maila guztietan ahalduntzeko eta Palestinako lurraldeen legez kanpoko okupazio militar israeldarraren aurkako borroka nazionalari laguntzeko".
UPWCren xede nagusia da emakumeen eskubideak giza eskubide orokorren barruan daudela errespetatzen duen gizarte aske, zibil, demokratiko, progresista eta bereizkeriarik gabea eratzea.
2021eko urrian, Israelek erakunde terrorista deklaratu zuen UPWC, irabazi-asmorik gabeko gobernuz kanpoko beste bost erakunde palestinarrekin batera (Addameer, Al-Haq, Bisan Center for Research and Development, Defence for Children International-Palestina eta Nekazaritza Lanaren Batzordeen Batasuna). Deklarazioa gaitzetsi zuten Amnistia Internazionalak, Human Rights Watch-ek eta Giza Eskubideetarako Nazio Batuen Goi Mandatariaren Bulegoak; azken horren hitzetan "Palestinako giza eskubideen aldeko mugimenduaren eta toki guztietako giza eskubideen aurkako erasoa" izan zen.
2022ko uztailean, Europar Batasuneko bederatzi herrialdek (Belgika, Danimarka, Frantzia, Alemania, Irlanda, Italia, Herbehereak, Espainia eta Suedia) adierazpen bateratu bat plazaratu zuten, adierazteko Israelek debekatutako sei erakunde palestinar horiekin lanean jarraituko dutela, Israelek ez baitu frogatu talde terroristatzat hartu behar direnik.
2022ko abuztuaren 18an, Israelgo indarrek sei erakunde horien eta Osasun Lan Batzordeen Batasunaren (2020an debekatuak) egoitzetan bortxaz sartu ziren, ordenagailuak eta ekipoak eraman zituzten eta ixteko agindu zuten.

## Erreferentziak

* ↑ (Ingelesez) «Union of Palestinian Women Committees» United Nations Economic and Social Commission for Western Asia 2014-05-02 (Noiz kontsultatua: 2023-12-28).
* ↑ (Gaztelaniaz) «Inicio» Mundubat 2023-12-20 (Noiz kontsultatua: 2023-12-28).
* ↑ (Ingelesez) «Gantz Declares Six Palestinian NGOs Terrorist Organizations» Haaretz (Noiz kontsultatua: 2023-12-28).
* ↑ (Ingelesez) Israel/Palestine: Designation of Palestinian Rights Groups as Terrorists | Human Rights Watch. 2021-10-22 (Noiz kontsultatua: 2023-12-28).
* ↑ https://www.ohchr.org/en/press-releases/2021/10/un-experts-condemn-israels-designation-palestinian-human-rights-defenders?LangID=E&NewsID=27702. .
* ↑ https://www.reuters.com/world/europe/nine-eu-states-keep-backing-terrorist-palestinian-civil-society-groups-2022-07-12/. .
* ↑ https://english.wafa.ps/Pages/Details/130475. .
* ↑ (Ingelesez) «Israel Raids Outlawed Palestinian Rights Groups' Offices in West Bank» Haaretz (Noiz kontsultatua: 2023-12-28).

## Kanpo estekak

* Datuak: Q111915426
# Paul Leroy

Paul Leroy (Bellot, 1884ko urtarrilaren 13a - Melun, 1949ko apirilaren 9a) arkularia zen. Frantzia ordezkatu zuen 1920ko Udako Olinpiar Jokoetan.

## Erreferentziak

* ↑ Paul Leroy

## Kanpo estekak

* Datuak: Q2060979
# Paul Martens

Paul Martens (Rostock, 1983ko urriaren 26a-), alemaniar txirrindulari ohia da.

## Palmaresa

2006
* Luxenburgoko Tourreko etapa bat
* Munsterlandgo Giroa
2007
* Ster Elektrotoerreko etapa bat
* 3. Rudy Dhaenens Sari Nagusian
* 4. Luxenburgoko Tourrean
* 9. Eneco Tourrean
2008
* 6. Ster Elektrotoerren
* 6. Regio-Tourrean
* 8. Saxoniako Itzulian
* 10. Sabatini Kopan
2009
* 3. Plouayko Sari Nagusian
* 5. Eschborn-Frankfurten
* 6. Piemonteko Giroan
* 8. Saxoniako Itzulian
2010
* Valoniako Sari Nagusia
* 4. Flèche Brabançonnen
* 4. Paris-Bruselan
* 4. Bruno Beghelli Sari Nagusian
* 6. Lovainako Tourra - Jef Scherens Memorialan
* 8. E3 Harelbeken
2011
* 10. Amstel Gold Racen
* 10. Flèche Wallonnen
2012
* Burgosko Itzuliko etapa bat
2013
* Luxenburgoko Tourra
* Algarveko Itzuliko etapa bat
* 3. Volta Limburg Classicean
* 5. Arctic Race of Norwayn
* 9. Valoniako Tourrean
2014
* Belgikako Itzuliko etapa bat

## Kanpo estekak

Paul Martens - ProCyclingStats
* Datuak: Q426530
* Multimedia: Paul Martens / Q426530
# Paul Laverty

Paul Laverty (Kalkuta, India, 1957) abokatu eta zinemagile eskoziarra da. Ken Loachen filmetako gidoien ohiko idazlea da.

## Filmografia

* Carla's Song (1996)
* My Name is Joe (1998)
* Bread and Roses (2000)
* Sweet Sixteen (2002)
* 11'09"01 September 11 (2002) (Erresuma Batuko atala)
* Ae Fond Kiss... (2004)
* Tickets (2005)
* Cargo (2006)
* The Wind That Shakes the Barley (2006)
* It's a Free World... (2007)
* Looking for Eric (2009)
* Route Irish (2010)
* También la lluvia (2010)
* The Angels' Share (2012)
* Jimmy's Hall (2014)
* I, Daniel Blake (2016)
* El olivo (2016)
* Yuli: The Carlos Acosta Story (2018)
* Sorry We Missed You (2019)

## Kanpo estekak

* (Ingelesez):Paul Laverty IMDb webgunean.
* (Gaztelaniaz):Paul Lavertyri egindako elkarrizketa Dos Orillas proiektuan.
* Datuak: Q922492
* Multimedia: Paul Laverty / Q922492
# Paul Lauterbur

Paul Christian Lauterbur (Sidney, Ohio, 1929ko maiatzaren 6a - Urbana, Illinois, 2007ko martxoaren 27a) estatubatuar kimikaria izan zen. 2003ko Medikuntzako Nobel Saria jaso zuen Peter Mansfieldekin batera erresonantzia magnetiko bidezko irudigintzaren garapenean egindako lanagatik.
Gaztetan laborategi bat eraiki zuen bere etxean. Gero kimika ikasi zuen Pittsburgheko Unibertsitatean. 1963tik 1985era Stony Brook Unibertsitateko irakaslea izan zen, eta 1985etik hil zen arte Illinoisko Unibertsitatean, Urbanan.

## Kanpo estekak

* Datuak: Q106547
* Multimedia: Paul Lauterbur / Q106547
# Paul Laxalt

Paul Dominique Laxalt (Reno, Nevada, Ameriketako Estatu Batuak, 1922ko abuztuaren 2a – McLean, Virginia, 2018ko abuztuaren 6a) euskal jatorriko estatubatuar politikaria izan zen, Estatu Batuetako Alderdi Errepublikarrekoa. Bigarren Mundu Gerran borrokatu ondoren, Denverreko Unibertsitatean zuzenbidea ikasi zuen. Akusatzaile publiko lanetan hasita, Nevadako 23. teniente-gobernadorea, 22. gobernadorea eta senataria izan zen.
Hedabideetan agertzen zenean, askotan «euskal herritar artzain baten seme» (son of a Basque sheepherder) esaten zion bere buruari. Ronald Reaganen lagun mina, 1980an azkena presidente bilakatu zenean, "lehen laguna" (The First Friend) ezizena zuen. Robert Laxalt idazlearen anai nagusia zen.

## Erreferentziak

* ↑ Davies, Richard. (1999). The Maverick Spirit. Reno eta Las Vegas. Nevada: University of Nevada Press, 167–193 or. ISBN 0-87417-327-2..
* ↑ Roberts, Steven. (1982-3-21). «Reagan's First Friend» The New York Times: A.26..
* Datuak: Q661008
* Multimedia: Paul Laxalt / Q661008
# Paul Le Flem

Paul Le Flem (Radon, Orne, 1881ko martxoaren 18a - Tréguier, Côtes d'Armor, 1984ko uztailaren 31) frantses musikagilea izan zen.
Ikasketa orokorrak Dinan eta Bresten egin zituen, itsas eskolan, hain zuzen. Han, ontzidiko musika-zuzendaria zena izan zuen harmoniako irakasle. Ondoren, Parisa joan zen bizitzera, eta 1899. urtetik aurrera harmoniako ikasketak egin zituen Kontserbatorioan. Errusian izan zen hemezortzi hilabetez (1903-1904), kontrapuntua ikasten. Handik Parisa itzuli zen eta Schola Cantorumen sartu zen; 1921ean, kontrapuntuko irakasle izendatu zuten bertan. 1924an abesbatzako zuzendari izan zen Opera Komikoan, eta hurrengo urtean Saint-Gervaiseko kantariena. Kritikari-lanak egin zituen, bestalde, ComSdia (1922-1937), L'Écho de Paris eta Temps présent aldizkarietan. 1935ean, musika modernoko elkarte bat sortu zuen, La Spirale. 1975. urtean itsu geratu zen eta musika idazteari utzi zion. Le Flemen lan sinfonikoek arrakasta handiena izan zuten: lau sinfoniak (1908, 1958, 1967-1971 eta 1975), Hildakoentzat triptikoa (1912) eta Madarikatua ahots eta orkestrarako obra (1967-1971). Kontzertuei dagokienez, Fantasia piano eta orkestrarako (1911) eta Kontzertua biolinerako (1965) dira aipagarrienak. Bestalde, lan labur ugari idatzi zituen: Sonata biolin eta pianorako (1905), Kintetoa piano eta harietarako (1908-1909) eta pianorako hainbat pieza. Ahotsetarako hainbat melodia-ziklo osatu zituen, Aria ahaztuak (1904) eta hainbat koru, a cappella abesteko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q964256
* Multimedia: Paul Le Flem / Q964256
# Paul Mariner

Paul Mariner (Farnworth, 1953ko maiatzaren 22a - 2021eko uztailaren 9a) ingeles futbolari eta entrenatzailea izan zen.
Aurrelari postuan jokatu zuen. 1973an egin zuen debuta Plymouth Argyle-n. 1976an Ipswich Town taldera aldatu zen eta Bobby Robson entrenatzailearekin lortu zituen arrakasta handienak. Arsenalen eta Portsmouthen ere jokatu zuen eta Australiako, Ameriketako Estatu Batuetako eta Maltako taldeetan amaitu zuen bere ibilbidea.
35 partida jokatu zituen Ingalaterrako futbol selekzioarekin eta 1980ko Europako Txapelketan eta 1982ko Munduko Futbol Txapelketan parte hartu zuen.
Erretiratu ondoren, hainbat talde entrenatu zituen Estatu Batuetan, Ingalaterran eta Kanadan.

## Palmaresa

Ipswich Town
* Ingalaterrako Futbol Kopa: 1977–78
* UEFA Kopa: 1980–81

## Kanpo estekak

* Datuak: Q537783
* Multimedia: Paul Mariner / Q537783
# Paul Martin (politikaria)

Paul Edgar Philippe Martin (Paul Martin Jr. bezala ere ezaguna) (Windsor, Ontario, 1938ko abuztuaren 28a) Kanadako lehen ministro ohia da. Jean Chrétien ordezkatu zuen 2003ko abenduaren 12an.
* Datuak: Q128529
* Multimedia: Paul Martin / Q128529
# Paraxutismo

Paraxutismoa erorketa aritzeko paraxut edo jausgailuak erabiliz altuera batetik pertsonak edo obejktuak lurreratzeko teknika da. Ohikoena paraxutismoa aireontzi batetik praktikatzea da, eraikin edo mendi baten gailurretik ere egin badaitekeen arren.

## Kanpo estekak

* Datuak: Q193210
* Multimedia: Parachuting / Q193210
# Paray-le-Monial kantonamendua

Paray-le-Monial kantonamendua Frantziako kantonamendu bat da. Saona eta Loira departamenduan dago, Borgoina-Franche-Comté eskualdean. Guztira 22 udalerri ditu eta Paray-le-Monial da bere hiriburua.

## Kanpo estekak

* Datuak: Q1505785
# Oedipodium

Oedipodium Oedipodiaceae familiako goroldio genero bakarra da, espezie bakar batez osatua; Oedipodium griffithianum.
Espezie hau Eurasia, Ipar Amerika, Hego Amerika eta Atlantikoko iparraldeko uharteetako klima hotzenetan zabaltzen den goroldioa da.

## Erreferentziak

* Goffinet, Bernard; William R. Buck (2004). «Systematics of the Bryophyta (Mosses): From molecules to a revised classification». Monographs in Systematic Botany. Molecular Systematics of Bryophytes (Missouri Botanical Garden Press) 98: 205-239.
* Schimper, Wilhelm Philippe (1876). Synopsis Muscorum Europaea XCVIII (2nd edición). Stuttgart. p. 354.
* Schwägrichen, Christian Friedrich (1823). Species Muscorum frondosorum. Supplementum 2 (1,1). p. 15.
* Crum, Howard A. (2002). «Oedipodiaceae». Flora of North America 27. pp. 116-117. ISBN 978-0-19-531823-4.

## Kanpo estekak

* Datuak: Q867501
* Multimedia: Oedipodium griffithianum / Q867501
* Espezieak: Oedipodium griffithianum
# Oedura

Oedura Diplodactylidae familiako narrasti genero bat da. Australian bizi dira.

## Espezieak

* Oedura castelnaui (Thominot, 1889)
* Oedura coggeri Bustard, 1966
* Oedura filicipoda King, 1985
* Oedura gemmata King & Gow, 1983
* Oedura gracilis King, 1985
* Oedura jowalbinna Hoskin & Higgie, 2008
* Oedura marmorata Gray, 1842
* Oedura monilis De Vis, 1888
* Oedura tryoni De Vis, 1884

## Kanpo estekak

* Datuak: Q2575291
* Multimedia: Oedura / Q2575291
* Espezieak: Oedura
# Okarche (Oklahoma)

Okarche Oklahomako herri bat da. Canadian konderrian kokatua dago. 2010ean 1.215 biztanle zituen, 4,88 kilometro koadrotan banatuta.

## Ikus, gainera

* Canadian konderria

## Kanpo estekak

* Datuak: Q1987297
* Multimedia: Okarche, Oklahoma / Q1987297
# Okapien fauna-erreserba

Okapien fauna-erreserba Ituri probintziako oihanean dago, Kongoko Errepublika Demokratikoaren ipar-ekialdean, Sudan eta Ugandako mugetatik gertu. 14.000 km²-ko azalera du gutxi gorabehera, eta oihanaren eremuaren bosten bat estaltzen du, gutxi gorabehera. UNESCOk 1996an erreserba Gizateriaren Ondare izendatu zuen, eta hurrengo urtean arriskuan zegoen Gizateriaren Ondarearen Zerrendan sartu zuen.

## Ekologia

Basoko fauna-babeslekua Ituriko baso osoaren bosten bat hartzen du, gutxi gorabehera. Pleistozenoko babesleku, basoak hosto iraunkorreko eta erdi-betiberdeko baso trinkoak ditu, bertan Mbau izeneko zuhaitzak (gilbertiodendron dewevrei) nagusi direla. Nepoko, Ituri eta Epulu ibaiek erreserba zeharkatzen dute, baso zingiratsuz inguratuta. Erreserbaren iparraldeko granito-azaleratzeek Encephalartos ituriensis mehatxatutako espeziearen habitat kritikoa babesten dute.
Glaziazioetan klima egonkor samarra zuenez, basoko bizi-erreserbak eta Ituriko basoak komunitate biologiko bakarra babestu dute. Izenak adierazten duen bezala, Okapien fauna-erreserba okapi askoren bizilekua da. 1996an, kopurua 3.900 – 6.350 ingurukoa izan zela kalkulatu zuten, mundu-populaziokoa 10.000 – 20.000 ingurukoa izanda. 1996an, 7.500 elefante eta horrenbeste txinpantze inguru erreserbaren barruan bizi ziren. Hala ere, kopuru horiek nabarmen jaitsi dira azken urteotan, ezkutuko ehizaren eta ezegonkortasun politikoaren ondorioz.
Erreserbaren barruan identifikatutako beste ugaztun batzuk lehoinabarra, bufalo gorria, arratoi-orein urtara, bongoa, Batesko antilope pigmeoa eta hilokeroa dira. Ituriko basoak erreserbaren barruan ikusi dituzten 17 primate espezieren bizilekua dira eta, beraz, Afrikako edozein basotako primate espezieen aberastasun handiena dute.
Erreserbak 370 hegazti espezie baino gehiago ditu, eta Afrika kontinentaleko hegaztien kontserbaziorako lekurik garrantzitsuenetako bat da. Erreserban dauden hegazti espezie asko endemikoak dira Kongoko arroan, tartean galtzeko arriskuan dagoen Kongoko indioilarra barne.

## Erreferentziak

* 1 2 3 4 5 6 (Ingelesez) UNESCO World Heritage Centre. Okapi Wildlife Refuge. United Nations Educational, Scientific, and Cultural Organization.
* ↑ (Ingelesez) Somers, Michael; Beyers, Rene L.; Hart, John A.; Sinclair, Anthony R. E.; Grossmann, Falk; Klinkenberg, Brian; Dino, Simeon. (2011). «Resource Wars and Conflict Ivory: The Impact of Civil Conflict on Elephants in the Democratic Republic of Congo - The Case of the Okapi Reserve» PLOS ONE 6 (11): e27129. doi:10.1371/journal.pone.0027129. ISSN 1932-6203. PMID 22096529. Bibcode: 2011PLoSO...627129B..
* ↑ (Ingelesez) «Okapi Wildlife Reserve» Guide for Africa.

## Kanpo estekak

* Datuak: Q457304
* Multimedia: Okapi Fauna Reserve / Q457304
# Okaton (Hego Dakota)

Okaton Ameriketako Estatu Batuetako erroldak esleitutako leku bat da. Jones konderrian dago, Hego Dakota estatuan. 31 biztanle ditu, 77,173833 kilometro koadroko azaleran banatuta.

## Ikus, gainera

* Jones konderria

## Kanpo estekak

* Datuak: Q2615435
# Okara Park

Okara Park errugbi estadio bat da, Zeelanda Berriko Whangarei hirian dagoena. 1965. urtean inauguratu eta 2008. urtean zaharberritu zuten. 18.000 eserleku ditu.

## Kanpo estekak

* Datuak: Q3046939
# Okasionalismo

Okasionalismoa kausalitateari buruzko teoria filosofiko bat da. Sortutako substantziak gertaeren kausa eraginkorrak ezin direla izan defendatzen du. Aldiz, gertaera guztiak Jainkoak zuzenean eragindakotzat jotzen ditu. Teoriaren arabera, Jainkoak gertaera bat bestearen atzetik gertatzearen ondorioz sortzen da Mundoko gertaeren arteko kausalitate eraginkorraren ilusioa. Hala ere, ez dago bien arteko beharrezko konexiorik: ez da Jainkoak lehenengo gertakaria sortzen duela eta honek bultzatzen duela bigarrena, baizik eta lehenengoa Jainkoak sortzen duela eta, ondoren, bigarrena ere Jainkoak sortzen duela.
Descartesen jarraitzaileek sortutako doktrina batetik sortutako pentsamendua da okasionalismoa. Hasierako egileen artean daude Louis de la Forge, Géraud de Cordemoy, Johannes Clauberg eta, batez ere, Arnold Geulincx. Gerora garatu zuen Malebranchek (1638-1715), eta, funtsean, dio arimak eta gorputzak ez dutela zuzenean eragiten bata bestearen gainean, eta alderantziz, guztiz heterogeneoak diren substantziak direnez, Jainkoak sortzen du ariman sentsazio bat gorputzak esperimentatzen duenean, eta Jainkoa da arimak hala nahi duenean gorputza mugitzen duena. Jainkoa da jatorrizkoaren kausa bakarra, eta hark sortutako izaki finituak Jainkoaren kausazko jardueraren aukera edo detonatzaile sinbolikoa besterik ez dira.
Pentsamendu ildo hau Algazel pentsalari islamiarrean ikusten da, eta eragina izan zuen George Berkeley eta David Hume bezalako filosofoetan.
Arimaren eta gorputzaren arteko ekintza itxurazkoa baino ez da; izan ere, benetan gertatzen dena da arimak gorputzean egiten duen ekintza dela iruditzen zaiguna jainkozko ekintzaren "okasio" bat besterik ez dela.

## Erreferentziak

* ↑ Steven Nadler, 'The Occasionalism of Louis de la Forge', in Nadler (ed.), Causation in Early Modern Philosophy (University Park, PA: Pennsylvania State University Press, 1993), 57–73; Nadler, 'Descartes and Occasional Causation', British Journal for the History of Philosophy, 2 (1994) 35–54.

## Ikus, gainera

* Probidentzialismo

## Kanpo estekak

* Datuak: Q651345
# Okaran

    Artikulu hau fruituari buruzkoa da; beste esanahietarako, ikus «Arana».
Okarana edo arana Prunus subgenerokoa den aranondoaren fruitua da. Hazi bakarra du okela mamitsuarekin inguratua. Euskal Herrian uztailean batzen da gehien bat. Freskoa jan daiteke eta lehortua jateko ohitura ere dago.
Hainbat mota eta kolore ezberdineko okaranak daude: horia, berdea, morea. Klaudia motakoa oso estimatua da.
Okarana laxantea da, sorbitol, isatina eta janari zuntzaren eraginez.

## Kanpo estekak

* Datuak: Q12372598
* Multimedia: Plums / Q12372598
# Old Saybrook (Connecticut)

Old Saybrook Connecticuteko herri bat da. Middlesex konderrian kokatua dago. 2010ean 10.242 biztanle zituen, 38,95 kilometro koadrotan banatuta.

## Ikus, gainera

* Middlesex konderria

## Kanpo estekak

* Datuak: Q1020609
* Multimedia: Old Saybrook, Connecticut / Q1020609
# Old School (filma)

Old School (euskaraz Eskola Zaharra) 2003ko Todd Phillips estatubatuar zinema zuzendari, ekoizle eta gidoigileak zuzendu, ekoitzi eta idatiztako komedia film bat da. Luke Wilson, Will Ferrell, Vince Vaughn, Jeremy Piven eta Ellen Pompeo aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Hogeitamar urtetik gorako hiru adiskideek beren iraganeko unibertsitate garaiko parranda eta festa giroa berreskuratu nahi dituzte, horretarako unibertsitateko kanpusetik kanpo beren fraternitatea sortuko dute. Mitch, Frank eta Beanie (Luke Wilson, Will Ferrell eta Vince Vaughn) beren bizitzen bidegurutzetan daude. Gizon helduak izan, ardurak, emazteak eta lan egonkorrak edukitzea, edota guzti hori gerorako laga eta franternitateen mundura itzuli eta inongo heziketarik gabeko festa giroan barneratzea.

## Aktoreak

* Luke Wilson: Mitch "Aitajaun" Martin
* Will Ferrell: Frank "Tanke" Ricard
* Vince Vaughn: Bernard "Beanie" Campbell
* Jeremy Piven: Dean Gordon "Gazta" Pritchard
* Ellen Pompeo: Nicole
* Juliette Lewis: Heidi
* Leah Remini: Lara Campbell
* Perrey Reeves: Marissa Jones
* Craig Kilborn: Mark
* Sara Tanaka: Megan Huang
* Simon Helberg: Jerry
* Seann William Scott: Peppers
* Elisha Cuthbert: Darcie Goldberg
* Patrick J. Adams: Patch
* Patrick Cranshaw: Joseph "Urdin" Pulasky
* Rick Gonzalez: Espainiar
* Jerod Mixon: Weensie
* Matt Walsh: Walsh
* Artie Lange: Booker
* Rob Corddry: Warren
* Todd Phillips: Gang Bang kidea
* Bryan Callen: Avi, zerbitzaria
* Harve Presnell: Springbrook jauna
* Snoop Dogg: Bere burua antzeztuz
* James Carville: Bere burua antzeztuz
* Warren G: Bere burua antzeztuz
* Terry O'Quinn: Goldberg
* Andy Dick: Ahozko sexu irakaslea
* Bishop Don "Magic" Juan: Bere burua antzeztuz
* Abdul Goznobi: Abdul
* Ashley Jones: Hornitzailea
* Arthur Taxier: Irakaslea

## Kanpo estekak

* Old School filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q782955
# Old River-Winfree (Texas)

Old River-Winfree Texasko hiri bat da. Chambers konderrian kokatua dago. 2010ean 1.245 biztanle zituen, 4,06 kilometro koadrotan banatuta.

## Ikus, gainera

* Chambers konderria

## Kanpo estekak

* Datuak: Q981483
# Old Sparky

Old Sparky (euskaraz: "txinparta zaharra") aulki elektrikoaren goitizena da Arkansas, Connecticut, Florida, Georgia, Illinois, Kentucky, Nebraska, New York, Ohio, Oklahoma, Hego Carolina, Texas, Virginia eta Mendebaldeko Virginia AEBetako estatuetan. Old Smokey zen New Jerseyn, Pennsylvanian eta Tennesseen erabiltzen ziren aulkien ezizena. "Old Sparky" aulki elektrikoak orokorrean aipatzeko erabiltzen da batzuetan eta ez estatu zehatz batena.

## Erreferentziak

* ↑ Famous Electric Chairs Used in Executions. Answers.com.

## Kanpo estekak

* Datuak: Q462948
# Old Shawneetown (Illinois)

Old Shawneetown Illinoiseko herri bat da. Gallatin konderrian kokatua dago. 2010ean 193 biztanle zituen, 1,38 kilometro koadrotan banatuta.

## Ikus, gainera

* Gallatin konderria

## Kanpo estekak

* Datuak: Q2597931
# Old Ripley udalerria, Bond konderria (Illinois)

Old Ripley udalerria Ameriketako Estatu Batuetako Illinois estatuko udalerri bat da, Bond konderrian. Azken zentsuaren arabera 819 biztanle zituen, 43.64 milia karratu (113.0 km$^2$) eremuan.

## Ekonomia

2020ko zentsuaren arabera, Old Ripley udalerrian 366 etxebizitza zeuden. Per capita diru-sarrerak 27.136 estatubatuar dolar ziren.

## Kanpo estekak

* Datuak: Q7084847
# Old Rome (Hegoaldeko Ayrshire)

Old Rome edota Old Rome Ford, Eskoziako udalerri bat da, Hegoaldeko Ayrshire konderrian. Dundonald parrokian dago.

## Kanpo estekak

* Datuak: Q16247741
# Old Romney

Old Romney, Ingalaterrako hego-ekialdean dagoen udalerri bat da, Kent konderrian.
2011n 215 biztanle zituen.
* Datuak: Q2602144
* Multimedia: Old Romney / Q2602144
# Old Saybrook Center (Connecticut)

Old Saybrook Center Connecticuteko (Ameriketako Estatu Batuak) erroldak esleitutako leku bat da. 2.278 biztanle zituen 7,456584 kilometro koadrotan banatuta.

## Ikus, gainera

* Connecticut

## Kanpo estekak

* Datuak: Q583329
# Old South

Old South ingelesezko espresioa da, euskaraz "Hegoalde Zaharra" bezala itzul daiteke. Berez Ameriketako Estatu Batuetako zonalde geografiko eta kultural handi bat azaltzen da. Jatorrizko Ipar Ameriketako hamairu kolonien artean zeuden hegoaldekoak ziren. Baita Ameriketako Estatu Batuetako Gerra Zibila aurreko Hegoaldeko bizimodua adierazteko erabiltzen da. Besteak beste, horren barruan estatu hauexek egongo lirateke:
* Virginia
* Ipar Carolina
* Maryland
* Delaware
Estatu batzuek, esaterako Hego Carolina eta Georgia (AEB) Deep South barruan kokatzen dira gaur egun. Old South kontzeptu honek oso sentimendu desberdinak sortzen ditu. Batzuek beste garaietako nostalgiaz ikusten badute, beste batzuek esklabotzaren garaiko ikurra bezala har dezakete.

## Erreferentziak

* ↑ http://books.google.es/books?id=E6sdaAaisOoC&pg=PA66&dq=el+viejo+Sur&hl=es&ei=2ctQTqz4D4uP4gS0xdHaBw&sa=X&oi=book_result&ct=result&resnum=5&ved=0CD4Q6AEwBA#v=onepage&q=el%20viejo%20Sur&f=false

## Ikus, gainera

* Deep South
* Esklabotza

## Kanpo estekak

* Datuak: Q729469